El Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya ha modificat l'estructura organitzativa de la Generalitat, la qual cosa ha implicat un canvi en el marc competencial de diferents departaments.
Mitjançant el Decret 567/2006, de 19 de desembre, de reestructuració del Departament de Política Territorial i Obres Públiques, es van crear noves unitats directives adscrites a la Secretaria per a la Planificació Territorial i a la Secretaria per a la Mobilitat, per assumir les noves responsabilitats del Departament de Política Territorial i Obres Públiques, en exercici de les competències atribuïdes per la reforma de l'Estatut d'autonomia de Catalunya.
El Decret 196/2007, de 10 de setembre, de reestructuració parcial del Departament de Política Territorial i Obres Públiques, va adaptar l'estructura de la Secretaria per a la Mobilitat i una part de la Secretaria General a les noves funcions assumides pel nou Estatut d'autonomia.
Aquest Decret completa l'adaptació de l'estructura organitzativa del Departament pel que fa a la Secretaria per a la Planificació Territorial.
En aquest sentit, es dota de l'estructura orgànica adient per desenvolupar les seves competències, s'adapta l'estructura d'unitats ja existents per tal d'ajustar-se a la nova organització departamental i es recullen les noves funcions que la legislació sectorial en matèria de comerç atribueix a la Direcció General d'Urbanisme.
D'altra banda, s'incorporen també alguns canvis en la Secretaria General referents als Serveis Territorials de la Catalunya Central i la Direcció de Serveis, i en la Secretaria per a la Mobilitat.
En conseqüència, a proposta del conseller de Política Territorial i Obres Públiques, i d'acord amb el Govern,
1.1 La Secretaria per a la Planificació Territorial, amb rang orgànic de secretaria general, té les funcions següents:
a) La planificació, la coordinació, l'impuls i el seguiment de les polítiques d'ordenació territorial, d'urbanisme, del sòl, de muntanya, del litoral i de paisatge.
b) L'impuls, la formulació i, si escau, la revisió i la modificació del Pla Territorial General i dels plans territorials; així com la definició de l'orientació estratègica del desenvolupament d'aquests plans, una vegada hagin estat aprovats pel Govern.
c) L'impuls, la formulació i, si escau, la revisió i la modificació dels plans directors urbanístics i d'altres instruments de planificació urbanística supramunicipal que se li encarreguin.
d) L'impuls de les polítiques de paisatge.
e) La direcció i la coordinació de les polítiques de rehabilitació integral de barris i àrees urbanes que requereixen d'una atenció especial, sens perjudici de les competències en matèria de rehabilitació d'habitatges i remodelació d'edificis d'habitatges i conjunts d'habitatges del Departament de Medi Ambient i Habitatge.
f) La direcció i la coordinació de les polítiques destinades a la gestió i millora de les urbanitzacions amb dèficits urbanístics.
g) La direcció estratègica, la supervisió i el control de l'execució dels plans i programes que desenvolupin l'Institut Cartogràfic de Catalunya, l'Institut Geològic de Catalunya i, en tot el que correspongui a les competències del Departament, l'Institut Català del Sòl.
h) L'elaboració dels documents i l'emissió dels informes que li siguin requerits, respecte dels altres àmbits i expedients que puguin afectar la planificació territorial.
i) La promoció i el foment de la intervenció d'altres administracions públiques i dels agents econòmics i socials en els plans i els programes inclosos en el seu àmbit d'actuació.
j) La coordinació en la participació en els organismes que exerceixen funcions sobre la planificació territorial a Catalunya.
k) El seguiment de la tramitació dels assumptes que s'hagin de sotmetre a la consideració de la Comissió d'Urbanisme de Catalunya.
l) La direcció funcional dels serveis territorials del Departament, en allò que els correspongui per raó de la matèria.
m) Qualsevol altra funció de naturalesa anàloga que se li encomani.
1.2 De la Secretaria per a la Planificació Territorial depenen les unitats següents:
a) Direcció General d'Actuacions Estratègiques i Política de Sòl.
b) Direcció General d'Urbanisme.
c) Direcció General d'Arquitectura i Paisatge.
1.3 S'adscriuen al Departament mitjançant la Secretaria per a la Planificació Territorial, l'Institut Geològic de Catalunya, l'Institut Cartogràfic de Catalunya, l'Institut per al Desenvolupament de les Comarques de l'Ebre (IDECE), l'Institut per al Desenvolupament i Promoció de l'Alt Pirineu i Aran (IDAPA) i l'Institut Català del Sòl (INCASOL).
Així mateix, queda adscrit administrativament a la Secretaria per a la Planificació Territorial el Registre Cartogràfic de Catalunya.
2.1 Corresponen a la Direcció General d'Actuacions Estratègiques i Política de Sòl les funcions següents:
a) La direcció de l'elaboració i execució dels plans directors urbanístics i d'altres instruments de planejament supramunicipal en coherència amb el planejament territorial.
b) La identificació i coordinació de les actuacions estratègiques temàtiques que afectin a més d'un ens local.
c) La planificació, la direcció, la coordinació tècnica, l'execució i el control dels instruments urbanístics que per la seva complexitat requereixin d'una concertació especial entre els diversos àmbits de l'administració pública i amb el sector privat.
d) La definició i programació de les polítiques de sòl en l'àmbit de les competències del Departament en aquesta matèria i especialment la coordinació d'aquestes polítiques amb l'Institut Català del Sòl, CIMALSA i d'altres organismes de caràcter públic que requereixen desplegaments territorials estratègics.
e) L'exercici del control i la supervisió dels òrgans i organismes que en depenen o d'aquells adscrits o vinculats al Departament en aquelles activitats que afecten les funcions d'aquesta Direcció General.
f) El desenvolupament de les tasques derivades de la presència del Departament en els consorcis urbanístics en els quals està integrat, així com assumir-hi la representació del Departament sempre que li sigui encomanada.
g) L'orientació i el suport als ens locals en la dinamització del seu territori pel que fa al règim i usos del sòl.
h) L'estudi i l'establiment de criteris estratègics perquè el desenvolupament urbanístic municipal sigui coherent amb el planejament territorial.
i) El seguiment i el desplegament dels plans directors urbanístics de delimitació i ordenació de les àrees residencials estratègiques.
j) La tramitació dels recursos interposats davant l'administració que se li encomani per referir-se a actes derivats de les funcions de la Direcció General.
2.2 De la Direcció General d'Actuacions Estratègiques i Política de Sòl depèn la Subdirecció General de Planificació.
Subdirecció General de Planificació
Corresponen a la Subdirecció General de Planificació les funcions següents:
a) La direcció dels instruments de planificació urbanística i programes per a la definició i desplegament de les actuacions estratègiques i de les polítiques de sòl en l'àmbit de les competències del Departament i la seva coordinació amb l'Institut Català del Sòl.
b) La redacció dels instruments de planejament en relació amb les competències de la Direcció General.
c) La redacció dels plans directors urbanístics i d'altres instruments de planejament supramunicipal que se li encomanin.
d) L'impuls, en col·laboració amb el Departament competent en matèria d'Habitatge, de la programació, l'elaboració i l'aprovació dels plans directors urbanístics de delimitació i ordenació de les àrees residencials estratègiques.
e) La proposta d'actuacions estratègiques temàtiques que afectin més d'un ens local.
f) La proposta de criteris estratègics perquè el desenvolupament urbanístic municipal sigui coherent amb el planejament territorial.
g) La coordinació i la valoració de l'adequació d'altres iniciatives d'actuació en relació amb les actuacions competència d'aquesta unitat.
4.1 Corresponen a la Direcció General d'Urbanisme les funcions següents:
a) La coordinació i el suport a les comissions territorials d'Urbanisme i a la Subcomissió d'Urbanisme del municipi de Barcelona.
b) L'impuls i la promoció del desenvolupament urbanístic d'acord amb criteris de sostenibilitat.
c) La identificació de les necessitats en el planejament urbanístic, i definir-ne mecanismes de col·laboració amb els ens locals i els agents urbanitzadors.
d) La definició i l'exercici de les funcions de protecció de la legalitat urbanística que la legislació urbanística li atribueix en el conjunt del territori de Catalunya, i la gestió i execució de les mesures adoptades.
e) La coordinació dels serveis territorials d'urbanisme.
f) La tramitació i, si escau, la resolució dels recursos interposats davant l'administració en matèria urbanística.
g) El suport als ajuntaments en l'elaboració, la tramitació i l'aplicació dels instruments de planejament urbanístic.
h) La custòdia, el manteniment i l'actualització del sistema de documentació urbanística de Catalunya.
i) La direcció i el suport administratiu del Registre de Planejament Urbanístic de Catalunya i del Registre d'Entitats Urbanístiques Col·laboradores.
j) L'exercici del control i la supervisió dels òrgans i organismes que en depenen o dels adscrits o vinculats al Departament en les activitats que afecten les funcions d'aquesta Direcció General.
k) La delimitació de les trames urbanes consolidades que preveu la legislació en matèria de comerç.
4.2 De la Direcció General d'Urbanisme depenen les unitats següents:
a) Subdirecció General d'Actuació Territorial I.
b) Subdirecció General d'Actuació Territorial II.
c) Servei de Protecció de la Legalitat i Assessorament.
d) Servei de Documentació i Estudis.
Subdirecció General d'Actuació Territorial I
5.1 L'àmbit territorial de la Subdirecció General d'Actuació Territorial I és el corresponent a les comarques següents: el Barcelonès, el Baix Llobregat, el Maresme, el Vallès Occidental, el Vallès Oriental, el Garraf i l'Alt Penedès.
5.2 Corresponen a la Subdirecció General d'Actuació Territorial I, en l'àmbit territorial, les funcions següents:
c) L'impuls i la coordinació de l'activitat de la Comissió Territorial d'Urbanisme de Barcelona, de la Subcomissió d'Urbanisme del municipi de Barcelona i dels Serveis Territorials d'Urbanisme.
d) Les funcions específiques de coordinació i revisió dels assumptes en matèria urbanística.
5.3 De la Subdirecció General d'Actuació Territorial I depenen funcionalment les unitats següents:
b) Servei Territorial d'Urbanisme del Baix Llobregat, el Garraf i l'Alt Penedès.
d) Servei de Secretaria de la Comissió d'Urbanisme de Barcelona.
5.4 Corresponen als serveis territorials d'urbanisme de l'apartat 3 les funcions següents:
a) La tramitació administrativa i l'emissió o la supervisió dels dictàmens dels expedients que s'hagin de sotmetre a l'aprovació de la Comissió Territorial d'Urbanisme de Barcelona o de la Subcomissió d'Urbanisme del municipi de Barcelona, com també l'elevació de les propostes de resolució.
b) El seguiment i control del planejament urbanístic aprovat, d'acord amb la normativa vigent, amb la finalitat de donar suport tecnicojurídic a la Comissió Territorial d'Urbanisme de Barcelona i a la Subcomissió d'Urbanisme del municipi de Barcelona, als ens locals i als diferents agents urbanitzadors.
5.5 Corresponen al Servei de Secretaria de la Comissió d'Urbanisme de Barcelona les funcions següents:
a) El suport i l'assessorament jurídic necessari a la Comissió Territorial d'Urbanisme i a la Subcomissió d'Urbanisme del municipi de Barcelona, mitjançant l'elaboració d'informes i propostes.
c) El desenvolupament, per mitjà del seu o la seva titular, de les funcions de secretaria de les reunions de l'òrgan col·legiat i, en conseqüència, l'elaboració de la documentació corresponent i de l'ordre del dia, la redacció de les actes corresponents, la certificació dels acords que la Comissió Territorial d'Urbanisme de Barcelona i la Subcomissió d'Urbanisme del municipi de Barcelona adoptin, i també el dipòsit de les actes i els acords adoptats.
d) El suport tècnic en l'actualització i manteniment del sistema d'informació territorial i del planejament urbanístic.
e) La coordinació i supervisió jurídica dels expedients tramitats en el seu àmbit territorial que hagin de sotmetre a la consideració de la Comissió Territorial d'Urbanisme de Barcelona i de la Subcomissió d'Urbanisme del municipi de Barcelona.
Subdirecció General d'Actuació Territorial II
6.1 L'àmbit territorial de la Subdirecció General d'Actuació Territorial II és el corresponent a les comarques de l'Alt Empordà, el Baix Empordà, la Garrotxa, el Gironès, el Pla de l'Estany, el Ripollès, la Selva, les Garrigues, la Noguera, el Pla d'Urgell, la Segarra, l'Anoia, el Bages, el Berguedà, Osona, el Solsonès, el Segrià, l'Urgell, l'Alt Camp, el Baix Camp, el Baix Penedès, la Conca de Barberà, el Priorat, el Tarragonès, el Baix Ebre, el Montsià, la Terra Alta i la Ribera d'Ebre, l'Alta Ribagorça, l'Alt Urgell, la Cerdanya, el Pallars Jussà, el Pallars Sobirà, i al territori d'era Val d'Aran.
6.2 Corresponen a la Subdirecció General d'Actuació Territorial II, en el seu àmbit territorial, les funcions següents:
c) L'impuls i la coordinació de l'activitat de les Comissions Territorials d'Urbanisme i dels serveis territorials d'urbanisme.
d) Les funcions específiques de coordinació i revisió dels assumptes en matèria urbanística en l'àmbit territorial que li correspongui.
6.3 De la Subdirecció General d'Actuació Territorial II depenen funcionalment les unitats següents:
b) Servei Territorial d'Urbanisme de Lleida.
e) Servei Territorial d'Urbanisme de la Catalunya Central.
6.4 Corresponen als serveis territorials d'urbanisme de l'apartat 3 les funcions següents:
a) La tramitació administrativa i l'emissió o la supervisió dels dictàmens dels expedients que s'hagin de sotmetre a l'aprovació de la Comissió Territorial d'Urbanisme competent, com també l'elevació de les propostes de resolució.
b) El seguiment i control del planejament urbanístic aprovat, d'acord amb la normativa vigent, amb la finalitat de donar suport tecnicojurídic a la Comissió Territorial d'Urbanisme, als ens locals i als diferents agents urbanitzadors.
6.5 De cada Servei Territorial d'Urbanisme de l'apartat 3 depèn una Secció de Secretaria de les comissions territorials d'urbanisme respectives a les quals corresponen, en el seu àmbit territorial, les funcions següents:
a) El suport i assessorament jurídic necessari a la Comissió Territorial d'Urbanisme competent, mitjançant l'elaboració d'informes i propostes.
b) La supervisió i seguiment dels expedients, i vigilància que la seva tramitació es faci dins els terminis establerts en cada cas i d'acord amb la legislació vigent.
c) El desenvolupament, per mitjà del seu o la seva titular, de les funcions de secretaria de les reunions de l'òrgan col·legiat competent i, en conseqüència, l'elaboració de la documentació corresponent i de l'ordre del dia, la redacció de les actes corresponents, la certificació dels acords que la Comissió adopti, i també el dipòsit de les actes i els acords adoptats.
d) El suport tècnic en l'actualització i el manteniment del sistema d'informació territorial del planejament urbanístic.
e) La coordinació i la supervisió jurídica dels expedients tramitats en el seu àmbit territorial que s'hagin de sotmetre a la consideració de la Comissió Territorial d'Urbanisme competent.
Servei de Protecció de la Legalitat i Assessorament
7.1 Corresponen al Servei de Protecció de la Legalitat i Assessorament les funcions següents:
a) La coordinació de la inspecció i el desenvolupament de les tasques de policia en matèria de disciplina urbanística, l'impuls de la tramitació dels expedients de protecció de la legalitat urbanística, com també la tramitació dels recursos interposats per aquest motiu.
b) La supervisió de l'emissió d'informes i l'assessorament a les corporacions locals en matèria d'actuació i de disciplina urbanística.
c) L'impuls de l'elaboració de models de referència per al desenvolupament d'actuacions de gestió i de disciplina urbanística.
d) La gestió del registre d'entitats urbanístiques col·laboradores.
7.2 Del Servei de Protecció de la Legalitat i Assessorament depenen les seccions següents:
7.3 La Secció de Disciplina I i la Secció de Disciplina II exerceixen les seves funcions en les comarques de l'àmbit territorial de les Subdireccions Generals d'Actuació I i II respectivament.
7.4 Corresponen a la Secció de Disciplina I i II, en el seu respectiu àmbit territorial, les funcions següents:
a) L'execució del control en matèria de disciplina urbanística.
b) La realització d'inspeccions sobre el territori per verificar les possibles infraccions.
c) La tramitació dels expedients sancionadors per infraccions urbanístiques i dels recursos interposats per aquest motiu.
d) La tramitació de les ordres de suspensió d'actes d'edificació o d'ús del sòl i el subsòl i d'adopció d'altres mesures provisionals, de les ordres de restauració de la realitat física alterada i de l'ordre jurídic vulnerat, i de les resolucions per a la determinació dels danys i els perjudicis causats, que derivin d'expedients per infraccions urbanístiques, així com dels recursos interposats per aquest motiu.
Servei de Documentació i Estudis
8.1 Corresponen al Servei de Documentació i Estudis les funcions següents:
a) La refosa dels plans i les normes urbanístiques.
b) La coordinació urbanística necessària per a l'execució de les infraestructures que són competència de la Generalitat.
c) L'elaboració d'informes i estudis en relació amb les actuacions urbanístiques fixades en els instruments de planejament.
d) L'establiment de mesures i criteris homogenis per a la redacció del contingut normatiu del planejament i dels documents urbanístics lligats a la tramitació urbanística, i fer-ne el seguiment.
e) L'assessorament i el suport tècnic, en col·laboració amb els serveis territorials, als ens locals en l'elaboració del planejament urbanístic municipal.
f) El manteniment de l'arxiu dels instruments de planejament urbanístic i de la cartografia bàsica i temàtica, d'acord amb els criteris i l'assessorament del Servei d'Informació i Documentació.
8.2 Del Servei de Documentació i Estudis depenen les unitats següents:
a) Secció de Suport Urbanístic.
b) Secció de Seguiment Urbanístic.
8.3 Corresponen a la Secció de Suport Urbanístic les funcions següents:
a) El suport tècnic i l'orientació, en col·laboració amb els serveis territorials, als ens locals en l'elaboració del planejament urbanístic municipal.
b) L'elaboració de tipologies, manuals i models urbanístics.
8.4 Corresponen a la Secció de Seguiment Urbanístic les funcions següents:
a) Els treballs de seguiment i d'elaboració de propostes en relació amb les actuacions urbanístiques establertes als plans i l'avaluació de les seves mancances.
b) El seguiment dels nuclis de població en relació amb la demografia, l'activitat i els serveis.
c) Els treballs per fer la refosa dels plans i les normes de diferent naturalesa i àmbit, a cada comarca i localitat.
d) L'arxivament dels instruments de planejament urbanístic i de la cartografia bàsica i temàtica, d'acord amb els criteris i l'assessorament del Servei d'Informació i Documentació.
9.1 Corresponen al Servei de Recursos, en coordinació amb l'Assessoria Jurídica del Departament, les funcions següents:
a) L'emissió d'informes sobre els recursos administratius i altres reclamacions en les matèries que són competència de la Direcció General, llevat dels que corresponen al Servei de Protecció de la Legalitat i Assessorament.
b) El seguiment dels expedients en via contenciosa i el seguiment de les sentències fermes sobre les determinacions del planejament.
9.2 Del Servei de Recursos depenen les seccions següents:
b) Secció d'Expedients en Via Contenciosa.
9.3 Corresponen a la Secció de Recursos les funcions següents:
a) L'anàlisi tècnica i jurídica dels recursos administratius interposats contra els acords adoptats pels òrgans urbanístics del Departament, llevat dels que corresponen al Servei de Protecció de la Legalitat i Assessorament.
b) L'emissió d'informes jurídics sobre els recursos administratius.
c) L'estudi i tramitació de reclamacions que es puguin interposar en matèries que són competència de la Direcció General.
d) La notificació als o a les recurrents, a les corporacions locals i a les persones interessades de la resolució dels recursos i reclamacions interposats, i també el seguiment, si escau, del tràmit de publicació al Diari Oficial de la Generalitat de Catalunya.
9.4 Corresponen a la Secció d'Expedients en Via Contenciosa les funcions següents:
a) L'emissió d'informes i el seguiment dels expedients en via contenciosa i el compliment de les sentències fermes sobre les determinacions del planejament.
b) Qualsevol altra funció de naturalesa anàloga que se li encomani.
10.1 Corresponen a la Direcció General d'Arquitectura i Paisatge les funcions següents:
a) La definició, l'execució i el suport administratiu al programa de barris, viles i àrees urbanes que requereixen d'una atenció especial, sens perjudici de les competències en matèria de rehabilitació d'habitatges i remodelació d'edificis d'habitatges i conjunts d'habitatges del Departament competent en matèria d'Habitatge.
b) La definició, execució i suport de les polítiques destinades a la gestió i millora de les urbanitzacions amb dèficits urbanístics.
c) La definició i execució de les polítiques de renovació, conservació i millora del patrimoni arquitectònic, de les trames urbanes i dels nuclis antics.
d) L'establiment de normes arquitectòniques per a la inserció urbanística de les edificacions, paisatge urbà i la integració de l'edificació en l'entorn.
e) La definició i execució de les polítiques de protecció, gestió i ordenació del paisatge.
f) La definició i execució de les polítiques territorials específiques per a les comarques i zones de muntanya i dels programes de dinamització territorial.
g) El desenvolupament del Pla director de les estacions de muntanya.
h) L'impuls de l'ordenació de l'espai litoral en matèria de paisatge, sòl no urbanitzable i camins de ronda.
i) L'exercici del control i la supervisió dels òrgans i organismes que en depenen o del adscrits o vinculats al Departament en les activitats que afecten les funcions d'aquesta Direcció General.
10.2 De la Direcció General d'Arquitectura i Paisatge depenen les unitats següents:
a) Subdirecció General d'Arquitectura i Millora de les Àrees Urbanes.
b) Subdirecció General de Paisatge i Acció Territorial.
11.1 Corresponen a la Subdirecció General d'Arquitectura i Millora de les Àrees Urbanes les funcions següents:
a) L'elaboració d'estudis i dictàmens en matèria d'arquitectura i de normes arquitectòniques per a la inserció urbanística de l'espai públic i de les edificacions en l'entorn i en el paisatge urbà.
b) La programació, el control de la gestió i l'execució de les polítiques de millora de barris, viles i àrees urbanes i que requereixen d'atenció especial.
c) La programació, el control de la gestió i l'execució de les polítiques destinades a la millora de les urbanitzacions amb dèficits urbanístics.
d) La programació i el control de les actuacions de renovació, conservació i millora del patrimoni arquitectònic, de les trames urbanes i dels nuclis antics.
11.2 De la Subdirecció General d'Arquitectura i Millora de les Àrees Urbanes depenen les unitats i l'àrea funcional següents:
b) Servei de Conservació i Millora del Patrimoni.
c) Àrea de Millora d'Urbanitzacions.
Corresponen a l'Oficina de Gestió del Programa de Barris, Viles i Àrees Urbanes que requereixen atenció especial, amb rang orgànic assimilat a servei, les funcions següents:
a) El seguiment i la gestió del programa de Barris, Viles i Àrees Urbanes que requereixen atenció especial, així com la direcció dels projectes d'intervenció integral.
b) El suport administratiu i tècnic a la Comissió de gestió del Fons de foment del Programa de barris i àrees urbanes, i dur a terme totes les actuacions que li siguin requerides per la presidència d'aquesta Comissió.
c) La tramitació de les sol·licituds presentades i l'emissió del corresponent informe sobre els projectes.
d) La informació sobre les modificacions que els ajuntaments sol·licitin dels projectes d'intervenció integral i, si s'escau, la proposta de la modificació de la resolució corresponent.
e) La vigilància per l'adequat funcionament dels comitès d'avaluació i seguiment.
f) L'establiment dels mecanismes de control necessaris per a la gestió dels projectes finançats i la realització del seguiment.
g) La supervisió del compliment de les obligacions en matèria d'informació i difusió de les actuacions finançades.
h) L'anàlisi dels informes semestrals de desenvolupament del projecte, l'informe d'avaluació final i l'informe a realitzar al cap de quatre anys d'haver finalitzat la intervenció.
i) El foment de l'intercanvi d'experiències i la constitució de vincles associatius entre els municipis implicats.
j) L'elaboració del catàleg de bones pràctiques operatives.
k) El suport i l'orientació als ajuntaments en el desenvolupament dels seus projectes d'intervenció integral.
Servei de Conservació i Millora del Patrimoni
13.1 Corresponen al Servei de Conservació i Millora del Patrimoni les funcions següents:
a) La conservació i millora del patrimoni arquitectònic públic, sens perjudici de les competències del Departament competent en matèria d'habitatge en relació amb els edificis d'habitatges.
b) La programació i l'avaluació de les actuacions en trames urbanes d'interès arquitectònic i nuclis antics.
c) L'elaboració de projectes de conservació i millora del patrimoni.
d) L'anàlisi, la valoració i la supervisió dels projectes d'intervenció que es presentin i les obres que s'executin.
e) L'elaboració, el seguiment i el control de les actuacions convingudes.
13.2 Del Servei de Conservació i Millora del Patrimoni depèn la Secció d'Intervenció Arquitectònica, que té les funcions següents:
a) La proposta d'actuacions per a la conservació i millora d'edificis no destinats a habitatges i entorns urbans d'interès arquitectònic.
b) L'elaboració d'informes i la supervisió de projectes d'intervenció, en l'àmbit de les seves competències.
c) El seguiment i l'avaluació de les actuacions en edificacions i nuclis urbans d'interès arquitectònic, en l'àmbit de les seves competències.
d) Qualsevol altra funció de naturalesa anàloga que se li encomani.
Corresponen al Àrea de Millora d'Urbanitzacions, que es configura com a àrea funcional, les funcions següents:
a) La gestió dels programes de suport i l'impuls al desenvolupament d'instruments per a la regulació de la situació urbanística de les urbanitzacions.
b) La informació dels programes d'adequació i els plans d'actuació per regular la situació urbanística de les urbanitzacions.
c) L'anàlisi dels informes de desenvolupament dels programes d'adequació, així com la informació, avaluació i valoració de les intervencions.
d) L'establiment dels mecanismes de control que siguin necessaris per a la gestió dels programes finançats, i fer-ne el seguiment.
e) L' impuls i el suport administratiu a les comissions d'avaluació.
f) La vigilància del compliment de les obligacions en matèria d'informació i de difusió de les actuacions finançades.
g) El foment de l' intercanvi d'experiències, la constitució de vincles associatius entre els municipis implicats i l'elaboració del catàleg de bones pràctiques operatives.
h) El seguiment, el control i la millora de les actuacions en col·laboració amb les altres unitats del departament i amb altres òrgans externs.
Subdirecció General de Paisatge i Acció Territorial
15.1 Corresponen a la Subdirecció General de Paisatge i Acció Territorial les funcions següents:
a) El desenvolupament i l'aplicació de la política de paisatge i muntanya.
b) La promoció, l' impuls i la coordinació dels plans i programes de desenvolupament de la política de muntanya i la de paisatge.
c) La supervisió, la redacció i el seguiment dels programes de desenvolupament propis del Departament i dels plans comarcals de muntanya.
d) El desenvolupament de les actuacions en matèria paisatgística, especialment, en passeigs marítims i camins de ronda.
15.2 De la Subdirecció General de Paisatge i Acció Territorial depenen les unitats següents:
b) Servei d'Actuacions de Muntanya.
Corresponen al Servei de Paisatge les funcions següents:
a) La coordinació de l'aplicació de la política de paisatge.
b) El foment i el seguiment d'intervencions paisatgístiques en sòl no urbanitzable del sistema costaner.
c) L'elaboració de la convocatòria d'ajuts en matèria de paisatge, l'assessorament, la gestió, la tramitació i el seguiment d'aquests ajuts i de les actuacions corresponents a les convocatòries.
d) La promoció i el seguiment d'actuacions pilot de millora del paisatge.
e) L'elaboració d'informes d'impacte i integració paisatgística corresponents a les actuacions en sòl no urbanitzable i a la resta de supòsits previstos per la legislació vigent.
f) L'elaboració de convenis sobre valorització del paisatge i l'elaboració de propostes sobre cartes de paisatge i la resta d'elements de concertació.
g) La proposta de realització i seguiment de campanyes de difusió institucional que es realitzin sobre el tema del paisatge.
h) El seguiment i la coordinació, si escau, de les actuacions de l'Observatori del Paisatge.
i) La participació en programes europeus del paisatge i el seguiment de les iniciatives i metodologies dels països signants de la Convenció Europea del Paisatge.
17.1 Corresponen al Servei d'Actuacions de Muntanya les funcions següents:
a) L'elaboració tècnica dels plans comarcals de muntanya i la seva revisió.
b) La instrumentació de la participació de la Direcció General en la gestió dels plans comarcals de muntanya i en els plans específics de desenvolupament de les zones de muntanya.
c) La preparació dels informes, els estudis i les investigacions que efectuï la Direcció General sobre qüestions relatives a la política de muntanya i als plans específics de desenvolupament de les zones de muntanya.
d) L'elaboració de propostes de directrius i mesures necessàries d'àmbit comarcal i supracomarcal per a la coordinació d'actuacions en aquests àmbits.
e) El desenvolupament i la gestió del Pla director de les estacions de muntanya.
f) La gestió i tramitació de les convocatòries d'ajuts en desenvolupament del Pla director de les estacions de muntanya.
17.2 Del Servei d'Actuacions de Muntanya depenen la unitat i l'àrea següents:
a) Secció de Gestió de Plans Comarcals de Muntanya.
b) Oficina per a les Estacions de Muntanya.
a) L'elaboració dels plans comarcals de muntanya o altres que li puguin ser encomanats.
b) L'execució de les actuacions directes que preveuen els plans comarcals de muntanya i els programes de zones de muntanya.
c) El seguiment del nivell de compliment dels plans i el suport tècnic a les entitats que hi participen.
d) El seguiment del nivell de compliment dels plans específics de desenvolupament i la gestió de les actuacions directes que preveuen els plans.
e) La realització d'estudis i la proposta de mesures a incloure en els programes d'actuació corresponents.
Oficina per a les Estacions de Muntanya
Corresponen a l'Oficina per a les Estacions de Muntanya, que es configura com a àrea funcional, les funcions següents:
a) L'assessorament i el suport administratiu i tècnic a la Comissió Interdepartamental per al desenvolupament del Pla director de les estacions de muntanya.
b) La gestió de les polítiques públiques que li encarregui o delegui la Comissió Interdepartamental per al desenvolupament del Pla director de les estacions de muntanya.
c) L'establiment de propostes de programes destinats al desenvolupament del Pla director d'estacions de muntanya.
d) La interlocució i el foment de la concertació amb les entitats privades i els ens locals.
e) L'establiment de criteris destinats a la realització de les de convocatòries dels ajuts públics que tinguin com a beneficiaris les estacions de muntanya.
f) L'assessorament, gestió, tramitació i seguiment de les línies d'ajuts.
g) L'ordenació i racionalització de les diferents línies públiques d'ajuts, així com la simplificació de la tramitació administrativa.
h ) L'anàlisi i el seguiment de les actuacions del sector.
i) L'establiment de criteris homogenis per a la redacció dels plans directors de cadascuna de les estacions de muntanya.
a) L'elaboració de propostes legislatives i d'altres disposicions de caràcter general.
b) L'estudi i la realització de dictàmens i informes sobre les disposicions d'altres departaments i d'altres administracions que afectin les competències de la Direcció General.
c) La incoació i la instrucció d'expedients, fins a la proposta de resolució, que siguin competència de la Direcció General.
d) L'elaboració de propostes de convenis de la Direcció General.
e) L'elaboració d'informes i, si escau, de les propostes de resolució dels recursos en les matèries de competència de la Direcció General.
f) El suport juridicoadministratiu als òrgans de la Direcció General.
g) El seguiment i la realització de les facultats de tutela sobre les actuacions de les Cambres de la Propietat Urbana.
21.1 El Programa de Planejament Territorial, adscrit a la Secretaria per a la Planificació Territorial, té una durada de quatre anys, i té com a finalitat impulsar la formulació i la coordinació dels instruments de planejament territorial.
La seva direcció es reserva a personal eventual.
21.2 El Programa de Planejament Territorial té les funcions següents:
a) L'assessorament i la proposta en la formulació dels plans territorials que són competència del Departament, així com en la planificació i en l'execució dels programes territorials i urbanístics que li siguin encomanats.
b) L'assessorament i la proposta de les actuacions de desenvolupament dels plans territorials, i la informació del planejament municipal i supramunicipal en relació amb el compliment dels objectius i disposicions d'aquests plans.
c) La proposta dels àmbits i de l'objecte del plans directors urbanístics i d'altres instruments de planejament supramunicipal que li siguin encomanats.
d) L'assessorament i la proposta dels treballs necessaris per modificar, si escau, els plans territorials vigents.
e) L'assessorament i la proposta en l'elaboració del Pla Territorial Metropolità.
Serveis Territorials del Departament
Es modifiquen els apartats 1 i 4 de l'article 4 del Decret 109/2006, de 25 d'abril, de reestructuració territorial del Departament de Política Territorial i Obres Públiques, que queden redactats de la manera següent:.4.1 L'estructura dels Serveis Territorials del Departament a Barcelona és la següent:.a) Servei Territorial de Carreteres de Barcelona..b) Servei Territorial de Ports i Transports de Barcelona..c) Servei Territorial d'Urbanisme del Barcelonès i el Maresme..d) Servei Territorial d'Urbanisme del Baix Llobregat, el Garraf i l'Alt Penedès..e) Servei Territorial d'Urbanisme del Vallès Occidental i el Vallès Oriental..f) Servei de Secretaria de la Comissió d'Urbanisme de Barcelona...4.4 Les funcions dels Serveis Territorials d'Urbanisme del Departament a Barcelona són les que estableix el decret que regula l'estructura de la Direcció General d'Urbanisme..
Serveis Territorials d'Urbanisme a Girona, Lleida i Tarragona
Es modifica l'article 5.4 del Decret 109/2006, de 25 d'abril, de reestructuració territorial del Departament de Política Territorial i Obres Públiques, que queda redactat de la manera següent:.5.4 Les funcions dels serveis territorials d'urbanisme de Girona, de Lleida i de Tarragona són les que estableix el decret que regula l'estructura de la Direcció General d'Urbanisme..
Es modifica l'article 6.3 del Decret 109/2006, de 25 d'abril, de reestructuració territorial del Departament de Política Territorial i Obres Públiques, que queda redactat de la manera següent:.6.3 Les funcions del Servei Territorial d'Urbanisme de les Terres de l'Ebre són les que estableix el decret que regula l'estructura de la Direcció General d'Urbanisme..
Es crea, dependent de la Subdirecció General d'Organització, Informació i Recursos Humans, el Servei de Prevenció de Riscos Laborals i se li assignen les funcions següents:
a) La promoció de la seguretat i salut dels treballadors i treballadores realitzant activitats que fomentin la seguretat, la salut i, en general, la millora de les condicions de treball en tots els àmbits del Departament, amb especial consideració, dins de la protecció, promoció i millora de la salut laboral, a la prevenció de situacions d'assetjament.
b) L'establiment i l'execució de l'estratègia d'integració progressiva de la prevenció en l'organització i en els processos de treball del Departament.
c) La identificació i l'avaluació dels riscos laborals i la proposta de la subsegüent planificació preventiva en tots els centres de treball del Departament.
d) La coordinació de les actuacions que s'hagin de dur a terme en matèria de prevenció de riscos laborals.
e) La promoció d'activitats de formació, informació, investigació, estudi i divulgació en matèria de prevenció de riscos.
f) La realització de les activitats de vigilància i control de la salut dels treballadors i treballadores.
g) El seguiment de l'aplicació de les normes especials de protecció de determinats grups de persones, considerades especialment sensibles als riscos del treball.
Es crea com àrea funcional, dependent de la Subdirecció General d'Organització, Informació i Recursos Humans, l'Àrea de Formació i se li assignen les funcions següents:
a) La proposta, el consens, la planificació, la difusió i l'avaluació de les activitats formatives del personal del Departament.
b) L'establiment dels criteris i procediments que es concretin en itineraris formatius per aconseguir l'adequació de la persona al lloc de treball.
c) L'impuls, la coordinació i la supervisió de la detecció de necessitats formatives entre el personal del Departament.
d) El disseny, la programació, la coordinació i la supervisió del pla de formació del personal del Departament, tenint en compte les necessitats detectades i les disponibilitats pressupostàries.
e) L'impuls de la participació en les activitats formatives organitzades en matèria de polítiques transversals de la Generalitat, en particular en relació amb els cursos de formació sobre polítiques i drets de les dones.
f) La representació del Departament en les comissions i grups de treball de responsables de formació per contribuir a la implantació del model de formació de la Generalitat.
g) La dinamització i l'impuls de noves metodologies aplicades a la formació, així com la realització d'experiències formatives innovadores i ajustades al perfil professional del personal del Departament.
h) L'assessorament a les unitats directives respecte de les necessitats de formació tenint en compte els continguts funcionals de cada lloc de treball.
j) L'establiment, el seguiment i la interpretació dels indicadors d'avaluació i de control de la gestió de la formació.
k) El manteniment del registre informàtic de totes les activitats formatives realitzades pel personal del Departament.
l) Qualsevol altra funció de naturalesa anàloga que li encomani.
Es modifica l'article 33 del Decret 83/1998, de 31 de març, de reestructuració del Departament de Política Territorial i Obres Públiques, que queda redactat de la manera següent:.33.1 Corresponen al Servei de Recursos Humans les funcions següents:.a) La tramitació i control de tots els assumptes relatius a la gestió en matèria de personal, així com la coordinació i execució de les actuacions necessàries per a la incorporació de les noves tecnologies que en aquest àmbit de gestió siguin impulsades pels òrgans competents en matèria de funció pública..b) L'estudi, l'elaboració i el desenvolupament de les propostes d'actuació i millora socials i la promoció d'accions de garantia de la igualtat d'oportunitats de dones i homes..c) La gestió dels recursos humans del Departament pel que fa a la selecció de personal i la provisió de llocs de treball..d) El control i la gestió de les situacions administratives, les compatibilitats, els permisos, les llicències i altres incidències del personal..e) L'aplicació de la normativa en matèria de funció pública, laboral i de la Seguretat Social i d'altres règims de previsió social que afecti el personal..f) L'estudi de la plantilla del personal i la preparació de l'avantprojecte del capítol I del pressupost..g) El control de la despesa inherent a la gestió dels recursos humans..h) La supervisió de l'execució de les nòmines del Departament, dels sistemes de previsió social, de les assegurances socials del personal i de les indemnitzacions per raó del servei..i) El manteniment del sistema d'informació de personal, i la custòdia dels expedients personals, així com l'emissió de les certificacions corresponents al seu àmbit de competències..j) L'elaboració de les propostes de valoració dels llocs de treball, i la coordinació i control de les relacions de llocs de treball..k) El control de la contractació laboral del personal que presta serveis al Departament..l) L'assessorament en matèria de personal a les unitats del Departament..m) Qualsevol altra funció de naturalesa anàloga que se li encomani..33.2 Del Servei de Recursos Humans depenen les seccions següents:.a) Secció de Situacions i Incidències de Personal..b) Secció de Gestió i Administració de Personal..33.3 Corresponen a la Secció de Situacions i Incidències de Personal les funcions següents:.a) La gestió de les situacions administratives i les incidències del personal..b) La tramitació dels expedients referents a les situacions administratives, incompatibilitats, permisos, llicències, grau personal, reconeixement de serveis i altres incidències del personal del Departament..c) L'elaboració d'estudis, circulars internes i informes per homogeneïtzar l'aplicació de la normativa en matèria de personal..d) La gestió del sistema d'elaboració de targetes d'identificació del personal del departament i el sistema de control horari..e) La gestió de les incidències de gestió del portal de l'empleat públic..f) El control de la gestió de l'oferta pública departamental del personal laboral i dels concursos de canvi de destinació per al personal laboral fix del Departament..g) L'emissió de certificats vinculats a la gestió del personal del Departament en els assumptes de la seva competència.
h) Qualsevol altra funció de naturalesa anàloga que se li encomani..33.4 Corresponen a la Secció de Gestió i Administració de Personal les funcions següents:.a) La proposta i avaluació de mesures d'adequació dels efectius humans a les necessitats del Departament..b) La preparació de l'oferta d'ocupació pública del Departament..c) El control de les modificacions de les relacions de llocs de treball del Departament i organismes adscrits..d) L'elaboració i el control de les nòmines, i la gestió de la Seguretat Social i altres sistemes de previsió social, així com les indemnitzacions per raó de servei..e) La gestió de les plantilles de personal com a conseqüència dels processos de selecció i provisió..f) La gestió i el control de la contractació laboral..g) L'elaboració de la proposta d'avantprojecte del pressupost de personal..h) L'emissió de certificats vinculats a la gestió del personal del Departament en els assumptes de la seva competència..i) Qualsevol altra funció de naturalesa anàloga que se li encomani..
Servei d'Informació i Documentació
Es crea, adscrita al Servei d'Informació i Documentació, la Secció de Gestió Documental i Arxiu, i se li assignen les funcions següents:
a) La definició, implantació i manteniment del sistema de gestió documental corporatiu de la Generalitat al Departament i als organismes que en depenen.
b) L'elaboració, aplicació i manteniment dels elements del sistema de gestió de la documentació del Departament.
c) La gestió, la consulta i el préstec de la documentació custodiada per l'arxiu.
d) L'elaboració i aplicació de les taules d'accés, avaluació i tria de la documentació.
e) El control de l'adequada conservació de la documentació localitzada en els diferents dipòsits.
f) El disseny dels continguts, la programació i la supervisió de la formació en gestió documental del Departament i organismes que en depenen.
g) La participació i col·laboració en els projectes relacionats amb l'aplicació de les tecnologies de la informació i la comunicació a l'àmbit de la gestió documental del Departament.
h) La participació i col·laboració en els grups de treball de coordinació de les actuacions de millora de la gestió documental de la Generalitat.
Subdirecció General d'Ordenació i Inspecció de la Direcció General del Transport Terrestre
Es modifica l'article 12 del Decret 196/2007, de 10 de setembre, de reestructuració parcial del Departament de Política Territorial i Obres Públiques, que queda redactat de la manera següent:.12.1 Corresponen a la Subdirecció General d'Ordenació i Inspecció les funcions següents:.a) El desenvolupament de les actuacions relatives a l'ordenació, la inspecció i el foment del transport terrestre de persones i mercaderies..b) La programació, l'impuls i el seguiment de l'acció administrativa en l'àmbit del transport terrestre i el suport tècnic als organismes de col·laboració, consulta i participació sectorial en la matèria..c) L'impuls, l'organització, el seguiment i el control de les activitats formatives i proves per a l'accés a la professió de transportista, les seves activitats auxiliars i complementàries, així com qualsevol activitat formativa del sector del transport dins l'àmbit de les seves competències..d) La realització d'activitats dirigides a promoure la resolució de conflictes en el sector del transport terrestre i l'elaboració de propostes per a la regulació d'un sistema de mediació en matèria de transport terrestre..e) El suport tècnic a la Direcció General en la seva coordinació funcional dels serveis territorials de mobilitat i dels serveis territorials de ports i transports, en allò que li correspongui per raó de la matèria..f) Qualsevol altra funció de naturalesa anàloga que se li encomani..12.2 De la Subdirecció General d'Ordenació i Inspecció depenen les unitats següents:.a) El Servei d'Inspecció i Règim Sancionador..b) El Servei de la Junta Arbitral del Transport..c) La Secció de Qualificació i Formació Professional del Transport..
El Servei de la Junta Arbitral i Formació Professional passa a denominar-se Servei de la Junta Arbitral del Transport i se li assignen les funcions següents:
a) El suport i l'assessorament jurídic necessari a la Junta Arbitral del Transport per al compliment de les funcions que aquesta té atribuïdes per la normativa vigent.
c) El desenvolupament, per mitjà del seu o la seva titular, de les funcions de secretaria de les reunions de l'òrgan col·legiat i, en conseqüència, l'elaboració de la documentació corresponent i de l'ordre del dia, la redacció de les actes corresponents, la certificació dels acords que la Junta Arbitral del Transport adopti, i també el dipòsit de les actes i els acords adoptats.
d) La coordinació i la supervisió jurídica dels expedients tramitats que s'hagin de sotmetre a la consideració de la Junta Arbitral del Transport.
Corresponen a la Secció de Qualificació i Formació Professional del Transport, les funcions següents:
a) L'organització i el seguiment de les proves de capacitació professional per a l'accés a la professió de transportista i les seves activitats auxiliars i complementàries, el seu reconeixement i l'expedició de títols.
b) L'autorització de centres, i l'homologació de cursos de formació per al certificat d'aptitud professional de conductors, i l'organització, seguiment de les proves i l'expedició de certificats i targetes de conductor.
c) L'organització i el seguiment de les proves per l'obtenció del certificat de conseller de seguretat per al transport de mercaderies perilloses, i l'expedició dels certificats.
d) L'elaboració de programes d'actuació i col·laboració, el seguiment i control de les activitats formatives en el sector del transport.
Es modifica l'article 15 del Decret 196/2007, de 10 de setembre, de reestructuració parcial del Departament de Política Territorial i Obres Públiques, que queda redactat de la manera següent:.15.1 Corresponen a la Subdirecció General de Coordinació i Gestió les funcions següents:.a) L'elaboració i l'execució dels plans i programes d'actuació i de serveis de la Direcció General per a la millora i l'optimització de la xarxa de transport per carretera, ferroviari i per cable, i fer-ne el seguiment i l'avaluació..b) L'impuls i el control del funcionament i coordinació de la xarxa de serveis i equipaments de transport públic de viatgers per carretera..c) La programació, el seguiment i el control del finançament dels serveis de transport públic per carretera, ferroviari i per cable..d) La coordinació de les relacions amb les empreses gestores del transport per carretera, ferroviari i per cable..e) La coordinació de les relacions amb les autoritats territorials de mobilitat i altres administracions en relació amb la gestió dels serveis de transport..f) El suport tècnic a la Direcció General en la seva coordinació funcional dels serveis territorials de mobilitat i dels serveis territorials de ports i transports, en el que li correspongui per raó de la matèria..g) Qualsevol altra funció de naturalesa anàloga que se li encomani..15.2 De la Subdirecció General de Coordinació i Gestió depenen les unitats següents:.a) El Servei de Coordinació i Gestió del Transport per Carretera..b) El Servei de Coordinació i Gestió del Transport Ferroviari i per Cable..
Es modifica l'article 17 del Decret 196/2007, de 10 de setembre, de reestructuració parcial del Departament de Política Territorial i Obres Públiques, que queda redactat de la manera següent:.17.
Corresponen al Servei de Coordinació i Gestió del Transport Ferroviari i per Cable les funcions següents:.a) El seguiment de les relacions amb les empreses operadores dels serveis de transport ferroviari i per cable i de la seva gestió dels serveis..b) L'avaluació de la prestació dels serveis de transport ferroviari i per cable i l'elaboració de les propostes de millora respecte la seva gestió..c) La redacció dels treballs tècnics del planejament, plans i estudis de les actuacions en matèria de transport ferroviari i per cable..d) El seguiment i l'avaluació del funcionament de les autoritzacions i concessions per a la prestació de serveis de transport ferroviari i per cable..e) La inspecció de les instal·lacions i dels serveis de transport ferroviari i per cable..f) L'elaboració i difusió d'informació i estadístiques respecte de la gestió del transport ferroviari i per cable..g) Qualsevol altra funció de naturalesa anàloga que se li encomani..
Se suprimeixen els òrgans actius següents:
De la Direcció General d'Urbanisme:
a) Subdirecció General de Planejament.
b) Subdirecció General d'Actuació.
c) Servei de Sectors d'Urbanització Prioritària i Renovació Urbana.
d) Secció de Reparcel·lacions i Compensacions.
e) Secció d'Assessorament Municipal i Comarcal.
f) Servei Territorial d'Urbanisme del Barcelonès.
g) Servei Territorial d'Urbanisme del Baix Llobregat.
h) Servei Territorial d'Urbanisme del Vallès i del Maresme.
i) Servei Territorial d'Urbanisme de l'Alt Penedès i del Garraf, l'Anoia, el Bages, el Berguedà i Osona.
De la Direcció General d'Arquitectura i Paisatge:
a) Secció de Coordinació i Gestió de Plans.
b) Secció de Planificació Comarcal.
Totes les referències a la Subdirecció General d'Arquitectura realitzades en la normativa vigent s'han d'entendre referides a la Subdirecció General d'Arquitectura i Millora de les Àrees Urbanes.
Totes les referències al Servei d'Acció Comarcal en la normativa vigent s'han d'entendre referides al Servei d'Actuacions de Muntanya.
S'entenen adaptats a aquest Decret els articles 12.2, 15 i 17 del Decret 196/2007, de 10 de setembre, de reestructuració parcial del Departament de Política Territorial i Obres Públiques.
S'entenen adaptats a aquest Decret els articles 32.2 i 34.2 del Decret 83/1998, de 31 de març, de reestructuració parcial del Departament de Política Territorial i Obres Públiques.
Les unitats administratives de nivell orgànic inferior a les que regula aquest Decret s'entendrà que subsisteixen amb la dependència, denominació i funcions actuals, fins que no es dictin les disposicions de desplegament corresponents.
a) Els articles 2, 3, 4, 6, 8, 10, 11 i 42 del Decret 83/1998, de 31 de març, de reestructuració del Departament de Política Territorial i Obres Públiques.
b) El capítol 6 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
c) Els articles 2.1, 4 i 5 del Decret 193/2002, de 9 de juliol, pel qual es creen el Servei Territorial d'Urbanisme i el Servei Territorial de Carreteres del Departament de Política Territorial i Obres Públiques de les Terres de l'Ebre.
d) L'article 64.5 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat.
e) El Decret 349/2004, de 27 de juliol, de reestructuració de la Direcció General d'Arquitectura i Paisatge.
f) La disposició addicional onzena i la disposició transitòria quarta del Decret 109/2006, de 25 d'abril, de reestructuració territorial del Departament de Política Territorial i Obres Públiques.
g) El Decret 567/2006, de 19 de desembre, de reestructuració del Departament de Política Territorial i Obres Públiques, llevat de la seva disposició addicional primera.
h) El articles 14 i 38 del Decret 196/2007, de 10 de setembre, de reestructuració parcial del Departament de Política Territorial i Obres Públiques.
També queda derogada qualsevol altra disposició del mateix rang o inferior que s'oposi al que estableix aquest Decret.
Es faculta la persona titular del Departament de Política Territorial i Obres Públiques per dictar les disposicions i adoptar les mesures necessàries per al desplegament i l'execució del que estableix aquest Decret, i la persona titular del Departament d'Economia i Finances per realitzar les adaptacions pressupostàries per donar compliment al que s'hi disposa.
La persona titular del Departament de Política Territorial i Obres Públiques adaptarà, per ordre, l'organització i adscripció dels negociats actualment existents en el Departament a les unitats que resultin d'aquest Decret.